Er dette Norges mest bortskjemte jenter?
Alle er vant med å få det som de vil, og de fungerer dårlig uten Facebook og sminke. Men selv om jentene er frivillig med TV-innspillingen, er de ikke forberedt på det som venter dem. Først da jentene møttes på Gardermoen fredag, fikk de vite at reisemålet er øya Borneo i Sørøst-Asia.VG snakket med håpefulle Donna Gjeladini (20) fra Brumunddal noen timer før flyet gikk. Hun og de andre visste ikke da at det som ventet dem var hus på påler i vannet, at de skal bo med urbefolkningen omgitt av slanger og skorpioner - og at toalett, hårføner og sminke blir fremmedord i tre uker. Men Donna tror hun har godt av «dannelsesreisen». - Jeg regner med at dette er nettopp en slik erfaring jeg trenger. Både mamma og jeg var enige om at jeg burde søke om å få være med - kanskje aller mest mamma, ler Donna.20-åringen jobber til daglig i butikk, og hun er lokalkjendis hjemme, fordi bloggen hennes, donnaogsara.blogg.no, er landskjent. Donna er avhengig av sminke og går så mye på høye hæler at legen har bedt henne slutte. - Nå må jeg lære å koble litt ut fra verden. Jeg håper faktisk at jeg lærer hva det vil si å jobbe for maten. Økonomien min er helt forferdelig. Kanskje jeg får melke kuer? Hvis det er kuer der? Vi havner nok i noen pressede situasjoner, men det har vi godt av. Fra Kosovo Donna beskriver seg selv som bortskjemt. - Hvis jeg tenker over alt jeg får, og hvor lite jeg selv bidrar økonomisk, så er jeg nok bortskjemt. Nå skal det bli spennende og bo litt for seg selv. Det usikre gjør det spennende. Donna, som var 13 år da hun flyttet fra Kosovo til Norge, tror det er lett å bli bortskjemt i et land som Norge. - Det er nok en av grunnene til at jeg har blitt som jeg har blitt. I tillegg har vonde opplevelser med krig i barndommen sikkert gjort at mamma og pappa har syntes synd på meg. Og dermed har de gitt meg ting. I Kosovo ville det nok vært annerledes.Hun bort fortsatt hjemme hos foreldrene. Tradisjonen med at jenter bor hjemme til de gifter seg, er noe familien har bevart fra sitt opprinnelige hjemland. - Det kom noen tårer da jeg reiste fra dem i dag. Men én dag skal jo også jeg flytte, så jeg må lære å bli selvstendig, forklarer Donna, som bare har ett par høyhælte sko med i kofferten. - Ellers har jeg med mest hverdagslige klær og en del treningstøy. Det har vi fått beskjed om. Og jeg har tenkt å bevise at jeg ikke bare er overfladisk og kun tenker sminke. - Hvordan blir det med bloggingen, tror du? - Jeg tviler på om vi får lov til å blogge underveis i innspillingen, sier Donna.- Alle har gledet seg til dette, så det var etterlengtet at vi jentene endelig fikk møte hverandre. Nå lover det godt for vennskap, men seks jenter på tur¿ Det blir spennende å se, smiler Donna.På plass i jungelen når jentene ankommer, er coach John Øyvind Livden (44), som har bakgrunn i Forsvaret og blant annet har hatt ansvar for «helvetesuken». TV 2 har ingen betenkeligheter med å sende jentene, som alle er mellom 18 og 20 år, på noe helt annet enn deltagerne selv forventer. - Vi har søkt etter jenter som ønsker å være med på tur til et eksotisk sted for å lære å bli mer selvstendig. De har hele tiden vært klar over at det kan by på fysiske utfordringer. Dette er jenter av curling-generasjonen, hvor foreldrene koster veien foran dem. Foreldrene har lagt alt til rette for at barna skal få en problemfri oppvekst, men nå skjønner de at de har gjort barna sine en bjørnetjeneste. Dette kommer nok til å være en wake-up call, under kyndig veiledning av Jon Øyvind Livden, sier Vibeke Hansen, pressekontakt i TV 2.Marit Eriksen (19) fra Harstad: Jobber i barnehage. Linn Adriana Thomassen (20) fra Halden: Modell, danser og bartender. Donna Gjeladini (20) fra Brumunddal: Jobber i klesbutikk og på Glitter. Blogger. Natalie Moen Axelson (18) fra Drammen: Russ i år og jobber litt på treningssenter. Ida Charlotte Eriksen (20) fra Sandefjord: Har friår, men kjeder seg. Susanne Kleveland (18) fra Bergen: Var flink fotballspiller når hun var yngre. Liker å feste og har snudd døgnet på hodet.
De har meldt seg på en dannelsesreise, men de seks jentene i TV 2s kommende realityserie «Ingen kjære mor» aner ikke at de skal tilbringe tre uker i jungelen i Asia.